Α.Σ. Ηρακλής Πατρών

Ο Αθλητικός Σύλλογος Ηρακλής Πατρών είναι αθλητικός σύλλογος στην Πάτρα με φυσική έδρα την συνοικία του Βλατερού. 

Ο Ηρακλής κατά καιρούς διατηρούσε τμήματα ποδοσφαίρου, καλαθοσφαίρισης , χειροσφαίρισης, επιτραπέζιας αντισφαίρισης, τζούντο, αντισφαίριση, σκάκι και αντιπτέρισης.

Ιστορικά στοιχεία
Ιδρύθηκε το 1930 από μέλη που αποχώρησαν από την Παναχαϊκή, τους Γ. Σταματόπουλο, Π. Τρωίζο, Γ. Πολίτη, Ν. Ζησιμάτο, Π. Κοτοπούλη και άλλους. 

Χρώματα της ομάδος ήταν το πορτοκαλί και μαύρο, έμβλημα το τριφύλλι κι έδρα της η συνοικία Βλατερό.

Τμήμα ποδοσφαίρου 

Το ποδοσφαιρικό τμήμα ήταν το πρώτο που ιδρύθηκε το 1930, με αριθμό μητρώου ΕΠΟ 1311. Ανήκει στο δυναμικό της ￼￼Ένωσης Ποδοσφαιρικών Σωματείων Αχαΐας (Ε.Π.Σ.Α.) και είναι από τα πιο παλιά σωματεία στην Πάτρα. 

Κατά καιρούς έχει περάσει από όλες τις κατηγορίες της Ε.Π.Σ. Αχαΐας με διακρίσεις σε τοπικό επίπεδο. Ο Ηρακλής έχει και 15 συμμετοχές στο Κύπελλο Ελλάδος πριν το 1972, όπου και απαγορεύτηκε η συμμετοχή ερασιτεχνικών συλλόγων.

Από το 1930 που ιδρύθηκε έως το 1972 αγωνιζόταν στις Β', Γ' και Α2 τοπικές κατηγορίες. Ξεκίνησε από τη Γ' Κατηγορία για να ανέβει το 1930-31 στην Β'. Στη Β΄ Κατηγορία έπαιξε μέχρι την περίοδο 1959-60 με εξαίρεση την περίοδο 1939-40 που ανέβηκε στην Α2, όπου κατέκτησε το πρωτάθλημα και κέρδισε την άνοδο Η παίκτες που κατέκτησαν το πρωτάθλημα ήταν οι: Νίκος Αντύπας, Νίκος Χριστόπουλος, Αντώνης Γιαννιώτης, Νίκος Κιέκκας, Λάκης Παπαδόπουλος, Αλέκος Αντωνάτος, Δημήτρης Φωκάς, Δημήτρης Σπυρόπουλος, Βασίλης Μόσχος και Γιώργος Μουρμούτης. Χαρακτηριστική είναι η φωτογραφία της ομάδος που δημοσιεύτηκε στον τύπο της εποχής.

Στην Α΄ Κατηγορία ο Ηρακλής παρέμεινε έως το 1967 όπου διαλύθηκε μαζί με τους Α.Π.Σ. Θύελλα, Α.Π.Σ. Ολυμπιακός, Α.Ο. Αχιλλέας Πάτρας, Προοδευτική, Πατραϊκός Ο.Φ., Α.Σ. Απόλλων και ιδρύθηκε ο Α.Π.Σ. Πάτραι. Το 1968 επανιδρύεται σαν Αναγέννηση Βλατερού  και το 1975 αμέσως μετά την πτώση της χούντας ξαναπαίρνει το παλιό του όνομα με χρώματα μπλε και άσπρο και έμβλημα τον ημίθεο Ηρακλή. Το 1967 πριν την διάλυση είχε κερδίσει το Πρωτάθλημα Πατρών και στον τελικό της Ένωσης έχασε την άνοδο σε εθνική κατηγορία από την Αχαϊκή.

Το 1972 ανέβηκε ξανά στην Α' , όπου παρέμεινε έως την περίοδο 1981-82. Σήμερα αγωνίζεται στην Γ' Κατηγορία.

Το παιδικό τμήμα του συλλόγου έφτασε δύο φορές στον τελικό του Παιδικού Πρωταθλήματος χωρίς να το κατακτήσει τις χρονιές 1983 και 1988. Ο σύλλογος έχει κατακτήσει και πέντε φορές το Κύπελλο Ήθους της Ένωσης.

Τμήμα επιτραπέζιας αντισφαίρισης  

Από τα υπόλοιπα τμήματα του συλλόγου, το πινγκ-πονγκ έχει πανελλήνιες διακρίσεις και συμμετοχές μέχρι την Β' Εθνική. Μεγάλος αθλητής του Ηρακλή με πανελλήνιες νίκες ήταν ο Ζαχαρίας Κοκμότος, 3ος στο πανελλήνιο ατομικών παίδων το 1989 και 4ος το 1990 και 4ος το 1992 στο διπλό ατομικό παίδων.

Τμήμα Χειροσφαίρισης 
Το τμήμα χάντμπολ έχει συμμετοχή στην Α2 εθνική κατηγορία και διατηρούσε τμήματα εφήβων παίδων και μίνι με πολλές επιτυχίες.

Τμήμα Καλαθοσφαίρισης
Το τμήμα καλαθοσφαίρισης έχει παρουσίες στο τοπικό πρωτάθλημα της ΕΣΚΑ-Η με τμήματα ανδρών και γυναικών.

Παραπομπές

Πηγές 
 Βασίλειος Οικονομόπουλος (εκδ.), Πατρινό αθλητικό πανόραμα, Πάτρα 1994
 Τάσσος Σταθόπουλος, Αχαϊκό Ποδόσφαιρο. Εκατόν Είκοσι Χρόνια (1891-2010), Εκδόσεις "Γιάννης Πικραμένος", Πάτρα 2010 ISBN 978-968-6628-27-6
 Ελληνική ομοσπονδία Σκάκι

Αθλητικοί σύλλογοι Αχαΐας
Ποδοσφαιρικές ομάδες Ελλάδας
Ανενεργοί ελληνικοί σύλλογοι καλαθοσφαίρισης
Ελληνικοί σύλλογοι χειροσφαίρισης
Ελληνικοί σύλλογοι αντισφαίρισης
Σωματεία Ε.Σ.Κ.Α.Η.
Ιδρύσεις αθλητικών συλλόγων το 1930
Ιδρύσεις ομάδων καλαθοσφαίρισης σε άγνωστο έτος